CELEX: 32016D2039
Language: bg
Date: 2016-11-15 00:00:00
Title: Решение (EС) 2016/2039 на Съвета от 15 ноември 2016 година за приемане на позицията на Съвета по проекта за коригиращ бюджет № 6 на Европейския съюз за финансовата 2016 година, придружаващ предложението за мобилизиране на средства от фонд „Солидарност“ на ЕС за предоставяне на помощ на Германия

22.11.2016   
            
            
               BG
            
            
               Официален вестник на Европейския съюз
            
            
               L 314/19
            
         РЕШЕНИЕ (EС) 2016/2039 НА СЪВЕТА
   от 15 ноември 2016 година
   за приемане на позицията на Съвета по проекта за коригиращ бюджет № 6 на Европейския съюз за финансовата 2016 година, придружаващ предложението за мобилизиране на средства от фонд „Солидарност“ на ЕС за предоставяне на помощ на Германия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (1), и по-специално член 41 от него,
   като има предвид, че:
   
               —
            
            
               бюджетът на Съюза за финансовата 2016 година беше окончателно приет на 25 ноември 2015 г. (2),
            
         
               —
            
            
               на 19 октомври 2016 г. Комисията представи предложение, съдържащо проект за коригиращ бюджет № 6 към общия бюджет за финансовата 2016 г.,
            
         
               —
            
            
               предвид факта, че е необходимо проектът за коригиращ бюджет № 6 към общия бюджет за 2016 г. да бъде приет без забавяне, е оправдано да бъдат съкратени, в съответствие с член 3, параграф 3 от Процедурния правилник на Съвета, срокът от осем седмици за информиране на националните парламенти, както и срокът от десет дни за включване на точката в предварителния дневен ред на Съвета, залегнали в член 4 от Протокол № 1,
            
         ПРИЕ НАСТОЯЩОТО РЕШЕНИЕ:
   Член единствен
   Позицията на Съвета по проекта за коригиращ бюджет № 6 на Европейския съюз за финансовата 2016 година беше приета на 15 ноември 2016 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.
   
      Съставено в Брюксел на 15 ноември 2016 година.
      
         
            За Съвета
         
         
            Председател
         
         I. KORČOK
      
   
   
      (1)  ОВ L 298, 26.10.2012 г., стр. 1.
   
      (2)  ОВ L 48, 24.2.2016 г., стр. 1.